Възложител: „АГРОКОМ ИНВЕСТ“ ЕООД – гр. Плевен
ИП „Предприятие за преработка на сурово краве мляко в ПИ 43476.315.813 – гр. Летница, област Плевен“

И Н ФО Р М А Ц И Я
за преценяване необходимостта от ОВОС, съгласно чл. 6 от Наредбата за реда и условията за извършване на ОВОС на инвестиционни предложения, утвърдена с ПМС № 59/07.03.2003 год., изм. и доп. ДВ  3/2011, посл. изм. и доп. ДВ 31/2019 г.

	Управител:
	Маргарита Георгиева


ІІ. Характеристика на инвестиционното предложение.

1. Резюме на предложението
Инвестиционното предложение се състои в: „Изграждане на предприятие за преработка на сурово краве мляко“ в ПИ с идентификатор 43476.315.813, гр. Летница, общ. Летница, област Плевен.
Предмет на инвестиционното предложение по интервенция II.Г.2 - Инвестиции за преработка на селскостопански продукти от Стратегическия план за развитие на земеделието и селските райони на Република България за периода 2023-2027 г. е технологично оборудване на мандра за преработка на сурово краве мляко, което ще се монтира в съществуващи сгради в имота.

В предприятието ще се преработва сурово краве мляко, като ще се произвеждат следните млечни продукти – пастьоризирано краве мляко, кисело краве мляко и бяло саламурено сирене. 
Капацитетът на предприятието ще е 5 000 литра среднодневно или 1 200 000 литра годишен производствен капацитет, при 240 работни дни. Ще бъдат обособени хладилни, складови, санитарно-битови и помощни помещения, в които ще бъде монтирано необходимото технологично и автоматизирано оборудване. 

За извършване на дейността предвидена с проекта ще се използва съществуваща инфраструктура. 

Формираните отпадъчни води ще се отвеждат в градска канализация.
а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост; 

Инвестиционното предложение ще се реализира в ПИ с идентификатор 43476.315.813, гр. Летница, общ. Летница, област Плевен.

Имотът е урбанизирана територия, разположен в регулационните грници на града. Имотът е с начин на трайно ползване „за хранително-вкусовата промишленост“, с площ от 2 488 кв.м., застроен.  
В имота в миналото е функционирало млекопреработвателно предприятие. 
Не се предвиждат строителни дейности. Предвиденото оборудване ще се монтира в три от съществувщите сгради в имота.

Предмет на оборудване са сгради с идентификатори 43476.315.813.1, 43476.315.813.6 и 43476.315.813.8. Общата застроена площ на трите сгради е 365 кв.м.

В границите на съществуващите сгради се предвиждат вътрешни ремонтни дейности, монтаж на нови инсталации и технологично обособяване  на помещенията.

Инвестиционното предложение не предвижда изграждане на нова или промяна на съществуваща пътна инфраструктура, както и не предвижда никакви дейности извън границата на имота.
б) взаимовръзка и кумулиране с други съществуващи и/или одобрени инвестиционни  предложения; 

Няма такава.
в) използване на природни ресурси по време на строителството и експлоатацията на  земнитe недра, почвите, водите и на биологичното разнообразие; 

Не се предвиждат строителни дейности. Сградите са съществуващи. Предвижда се вътрешно освежаване, ремонт на помещенията и монтаж на технологичното оборудване.
Площадката е водоснабдена от селищната водопроводна мрежа на гр. Летница, присъединена е към градската електропреносна мрежа. В процеса на експлоатация ще се ползва вода и ел. енергия. 
г) генериране на отпадъци - видове, количества и начин на третиране, и отпадъчни води; 

Строителни отпадъци: 

Генерираните строителни отпадъци ще са от следните основни групи:

· Желязо и стомана с код 17 04 05 се очаква да се генерират в резултат на монтаж на съоръжения.

· Смесени строителни отпадъци – в резултат на извършване на ремонтни дейности в сградите.

Очакваните по вид и количества строителни отпадъци ще бъдат уточнени на етап инвестиционно проектиране. На основание чл. 11 от Закона за управление на отпадъците ще бъде изготвен План за управление на строителните отпадъци като част от инвестиционните проекти. В съответствие с изискванията на Наредбата за управление на строителните отпадъци и за влагане на рециклирани строителни материали. Планът ще съдържа конкретните видове отпадъци и очаквани количества, изчислени на база количествено-стойности сметки в инвестиционните проекти.

Битови отпадъци – ще се генерират от обслужващия персонал. В обекта ще е наличен  контейнер за събиране на битовите отпадъци. Същите се извозват от фирмата по сметосъбиране в общината.
По време на експлоатация:
Производствената дейност е безотпадна. 
Суроватката, която се отделя при производството на бяло саламурено сирене не се разглежда като отпадък, а като междинен продукт, който се ползва за храна за животни. Тя се събира в съд под сиренарската вана.
Отпадъците в обекта се формират най-вече при освобождаване на опаковъчните материали от техните транспортни опаковки и по-рядко при брак на готов продукт.

Отпадъците се събират разделно в затворени контейнери, и в края на работния ден се изнасят от производствените зали.
При извършване на ремонтни и обслужващи дейности по време на експлоатация на  обекта ще се образуват следните отпадъци: 

код 02 01 10 - Метални отпадъци (Oбразуват се при текущ ремонт или необходимост от подмяна на метални части към оборудване на производственото хале). Ориентировъчно количество – до 3 т/год. Ще се предават за последващо третиране на други юридически лица, притежаващи разрешителен документ по реда на ЗУО или ЗООС /КР/.

код 15 01 01 - Хартиени и картонени опаковки (образуват се при Доставка на суровини, консумативи, в т.ч. резервни части). Ориентировъчно количество 0,100 т/год. Ще се предават за последващо третиране на други юридически лица, притежаващи разрешителен документ по реда на ЗУО или ЗООС /КР/.
код 20 01 21* - луминесцентни тръби и други отпадъци, съдържащи живак (образуват се в резултат от поддръжка на осветителната система на промишлената площадка. Представлява подменени осветителни тела, изгорели енергоспестяващи крушки). Ориентировъчно количество – 0,100 т/год. Ще се предават за последващо третиране на други юридически лица, притежаващи разрешителен документ по реда на ЗУО или ЗООС /КР/.
Отпадъците ще се съхраняват в съответствие с изискванията на Приложение 2, към член 12 на Наредба за изискванията за третиране и транспортиране на производствени и опасни отпадъци, приета с ПМС № 53/19.03.1999 год. Ще се осигурят следните условия за предварително съхранение: 
· Площадката ще е обособена като открит склад с ясни надписи за предназначението му, вида на отпадъците, които се съхраняват в него, фирмата, която го експлоатира, и работното време;

· Ще се осигури място за извършване на дейностите по товарене и разтоварване на отпадъците;

· Площадката е в непосредствена близост до пътна мрежа; ясно  ще е означена и отделена от останалите съоръжения в обекта; ще се осигури ограничен достъп до нея; на площадката не се извършва измиване на контейнери/съдове; осигурена е с водоплътна настилка.

· Отпадъчни води:

Основната дейност, която ще се извършва на площадката ще е преработка на мляко и производство на млечни продукти. Формираните при тази дейност отпадъчни води ще се пречистват в локално пречисвателно съоръжение и ще се включват в градската канализационна мрежа на гр. Летница, към която е присъединен имота.
Количествата на отпадъчните води са от 1 до 2 л/кг преработено мляко. Тези води се формират от измиване на помещения и технологични линии. 
Суроватката се отделя, събира се и се използва за храна на животни. Не се изпуска с отпадъчните води.
Очакваното количество производствени отпадъчни води на ден от дейността на обекта ще възлиза на около 10 куб.м./ден, при заяения капацитет от 5 т/ден сурово мляко.
Отпадъчни води се формира най-вече от измиване на оборудване и подове. Тези води са замърсени със следи от мляко, мазнини и неразтворени механични частици.  За тях е предвидена отделна производствена канализация от PVC тръби. За отвеждане на водите от подовете са предвидени сифони – единичен в приемното помещение за мляко и линеен отводнителен улей с решетки от поцинкована стомана – за работните помещения.
Очакван състав на отпадъчните води: 
· БПК5: 200 мг/л

· ХПК: 400 мг/л

· Мазнини: 200 мг/л

· Nобщ: 20 мг/л

· Pобщ: 10 мг/л

Битово-фекални води ще се формират от работниците, обслужващи обекта. Персоналът ще е до 5 човека, при това очакваното количество битово-фекални отпадъчни води ще възлиза на 0,5 м3/ден. 
На територията на гр. Летница е изградена и функционира канализационна система, към която ще се отвеждат отпадъчните води от обекта. За третиране на отпадъчните води следва да се предвидят подходящи пречиствателни съоръжения, осигуряващи степен на пречистване, в съответствие с определените максимални допустими концентрации в Приложение № 2 към чл. 6 от Наредба №7 за условията и реда за заустване на производствени отпадъчни води в канализационните системи на населените места.
Съгласно цитираното приложение, максимално допустимите концентрации за производствени отпадъчни води, зауствани в канализационна система без изградена ГПСОВ са, както следва:

	неразтворени вещества
	200 mg/dm3

	БПК5
	400 mg/dm3

	ХПК
	700 mg/dm3

	мазнини
	100 mg/dm3

	азот (амонячен)
	35 mg/dm3

	фосфати (като P)
	15 mg/dm3


Отпадъчните води, след предварително пречистване в обекта ще се заустват в градската канализационна мрежа на гр. Летница, към която е присъединен имота.  

За тази цел трябва да се подпишат необходимите договори и приложат към строителната документация преди пускане на обекта в експлоатация.
· Генерирани отпадъчни газове   
Всички топлинни процеси в млекопреработвателното предприятие ще са на ток. Предеидени са електрически водогрейни котли с топлинна мощност до 0.5 MW. Те ще работят с ел. енергия. 

Сравнително малкият капацитет на предприятието не предполага и увеличаване на емисии от транспорт на готова продукция.

На територията на обекта ще се монтира климатична инсталация към зали за зреене, която да поддържа температура +10÷15оС, както и хладилно помещение за готова продукция, осигуряващо температура на съхранение +2÷6оС.

В хладилните камери и климатичната инсталация ще се ползва хладилен агент, отговарящ на изискванията на Наредба за установяване на мерки по прилагане на регламент 1005/2009 относно вещества, които нарушават озоновия слой  и на Наредба за установяване на мерки по прилагане на регламент № 842/2006 относно някои флуорирани парникови газове (Обн. ДВ. бр.3 от 13 Януари 2009 г.)
Количеството хладилен агент, което ще е налично на площадката ще е под 3,00 кг. На обекта съоръженията ще се поддържат от правоспособен техник, ще се води дневник за извършените проверки по херметичност. 
На територията на обекта няма да са налични организирани източници на емисии в атмосферния въздух.

д) замърсяване и вредно въздействие; дискомфорт на околната среда; 

Следствие реализиране на инвестиционното предложение не се очаква дискомфорт или замърсяване на околната среда – гарантирани са опазване чистотата на въздуха, водите и почвите от замърсяване.
е) риск от големи аварии и/или бедствия, които са свързани с инвестиционното предложение; 

Реализацията и експлоатацията на предприятието за преработка на мляко не изисква използването на вещества или отделянето на такива,  които да попаднат в обхвата на приложение № 3 към ЗООС. 

ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.

"Факторите на жизнената среда" са:

а) води, предназначени за питейно-битови нужди;

В близост до площадката, предмет на инвестиционно планиране няма водоизточници, които се ползват за питейно-битово водоснабдяване на населението. 
В землището на гр. Летница са налчини няколко вододизточника, които се ползват за питейно-битови нужди. Водоизточниците рзкриват подземно водно тяло BG1G0000QPL025 Порови води в Кватернера - между реките Вит и Осъм. Титуляр на издадените разрешителни за водовземане е „ВиК“ АД – Ловеч.
	№
	Наименование на водоизточника
	местоположение
	Разрешително за водовземане №

	1
	Др Смърдишка бара 1 – ВиК Ловеч – Летница
	ПИ 43476.107.107
	11511328/2019 г.


	2
	Др Смърдишка бара 2 – ВиК Ловеч – Летница
	ПИ 43476.107.101
	

	3
	ШК 1 - ПС Смърдешка бара - ВиК Ловеч - Летница
	ПИ 43476.111.103
	11510077/2007 г.

	4
	ШК 2 - ПС Смърдешка бара - ВиК Ловеч - Летница
	ПИ 43476.111.102
	

	5
	ШК кула - ПС Смърдешка бара - ВиК Ловеч - Летница
	ПИ 43476.94.106
	

	6
	КИ Червен бряг 1 – ВиК Ловеч – Летница
	ПИ 43476.155.73
	11511329/2019 г.


	7
	КИ Червен бряг 2 – ВиК Ловеч – Летница
	ПИ 43476.155.73
	

	8
	КИ Червен бряг 3 – ВиК Ловеч – Летница
	ПИ 43476.155.73
	

	9
	КИ Червен бряг 4 – ВиК Ловеч – Летница
	ПИ 43476.155.73
	

	10
	КИ Червен бряг 5 – ВиК Ловеч – Летница
	ПИ 43476.155.73
	

	11
	КИ Червен бряг 6 – ВиК Ловеч – Летница
	ПИ 43476.153.73
	

	12
	КИ Червен бряг 7 – ВиК Ловеч – Летница
	ПИ 43476.153.73
	

	13
	КИ Червен бряг 8 – ВиК Ловеч – Летница
	ПИ 43476.153.73
	

	14
	КИ Червен бряг 9 – ВиК Ловеч – Летница
	ПИ 43476.153.73
	

	15
	КИ Червен бряг 10 – ВиК Ловеч – Летница
	ПИ 43476.152.76
	

	16
	КИ Червен бряг 11 – ВиК Ловеч – Летница
	ПИ 43476.152.76
	


Със заповед № СОЗ-619/27.04.2022 е учредена СОЗ около водоизточник „ШК кула - ПС „Смърдешка бараˮ - Летница”. Останалите водоизточници са без учредени СОЗ.
Източник: Публични регистри на БДДР
Имотът не попада в границите на СОЗ – пояс 1, 2 или 3, както и не попада в буферна зона около водоизточници за питейно-битови нужди, без учредена СОЗ.
б) води, предназначени за къпане;

На територията на община Летница няма обявени водни тела, предназначени за къпане.

в) минерални води, предназначени за пиене или за използване за профилактични, лечебни или за хигиенни нужди;

На територията на община Летница няма минерални води, предназначени за лечебни нужди. 

г) шум и вибрации в жилищни, обществени сгради и урбанизирани територии;

Планираните дейности не са източник на шум и вибрации в урбанизираните територии. Няма да са налични външни източници на шум. Имотът, в който ще се реализира проекта е разположен в границите на населеното място, на около 20 м от най-близката жилищна сграда. Наличен е зелен екран от трайна растителност.
д) йонизиращи лъчения в жилищните, производствените и обществените сгради;

Производствената дейност не е източник на йонизиращи лъчения.

е) (изм. - ДВ, бр. 41 от 2009 г., в сила от 02.06.2009 г.) нейонизиращи лъчения в жилищните, производствените, обществените сгради и урбанизираните територии;

Производствената дейност не е източник на нейонизиращи лъчения.

ж) химични фактори и биологични агенти в обектите с обществено предназначение;

Конкретното инвестиционно предложение – млекопреработвателно предприятие не е свързано с употреба и съхранение на ОХВиС. 

з) курортни ресурси;

В близост до площадката, предмет на инвестиционно планиране няма разположени курортни ресурси.

и) въздух.

На територията на обекта няма да са налични организирани източници на емисии.

Топлина за производствените процеси ще се осигурява от водогрейни отли, работещи с ел. енергия.  
Всички производствени съоръжения, както и складовете за суровини, готова продукция, спомагателни материали и отпадъци ще са разположени на закрито, в границите на производствената сграда.

Не са идентифицирани рискове за човешкото здраве от дейността на обекта.
2. Местоположение на площадката, включително необходима площ за временни дейности по време на строителството.

Инвестиционното предложение ще се реализира в ПИ с идентификатор 43476.315.813, гр. Летница, общ. Летница, област Плевен.

Имотът е урбанизирана територия, разположен в регулационните грници на града. Имотът е с начин на трайно ползване „за хранително-вкусовата промишленост“, с площ от 2 488 кв.м., застроен.  
В имота в миналото е функционирало млекопреработвателно предприятие. 
Не се предвиждат строителни дейности. Предвиденото оборудване ще се монтира в три от съществувщите сгради в имота.

Предмет на оборудване са сгради с идентификатори 43476.315.813.1, 43476.315.813.6 и 43476.315.813.8. Общата застроена площ на трите сгради е 365 кв.м.

Не са необходими площи извън границите на имота за временни дейности по време на строителството на обекта.
3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.
Проектната производствена програма на предприятието ще е както следва:
	Млечен продукт
	Дневно в кг/л
	Годишно в кг/л
	Суровина 

рандеман
	Суровина
средно-дневно в л

	Пастьоризирано краве мляко
	1 020,00
	244 800,00
	За 1 л–1,02л
	1040,40

	Кисело краве мляко
	1 040,00
	249 600,00
	За 1 кг-1,04 л
	1 081,60

	Бяло краве саламурено сирене
	500,00
	120 000,00
	За 1 кг-5,756 л
	2 878,00


Производствени показатели:

Среднодневен производствен капацитет: 5 000 л. сурово краве мляко.

Средногодишен производствен капацитет: 1 200 000 л. сурово краве мляко.

Производствената дейност на обекта ще се извършва на две смени.

Разчетите за капацитет на производство и работното време са на база 240 работни дни в годината. 

Производствената програма е съставена на базата изчисления за производство на отделните видове млечни продукти при условие, че същите се произвеждат поотделно за деня от цялото количество прието сурово краве мляко.

Количествата на отделните млечни продукти се променят, ако същите се произвеждат едновременно. Количествата ще зависят от насоченото сурово краве мляко за производството на отделните видове млечни продукти.
· Производство и реализация на саламурени сирена:
В обекта се произвеждат саламурени сирена от сурово краве мляко по изготвени фирмени технологични документации.

Пастьоризация на млеката при производство на сирена. 

Пастьоризацията на суровите млека се извършва в Пастьоризационно-охладителен модул (пастьоризатор)в Работна зала. Млякото ще се пастьоризира в поток при температура не по-ниска от +72о С за период не по-кратък от 15 секунди и последваща задръжка до получаване на отрицателна реакция към алкален фосфатазен тест. 

Регенеративно охлаждане на пастьоризираното мляко. 

Пастьоризираното сурово мляко ще се охлажда в пластинчатия топлообменник на Пастьоризационно-охладителен модул до температура +36°С до +38°С. Охладеното пастьоризирано мляко по тръбен път постъпва във сиренарски вани за подсирване.

Подсирване и коагулация:

Подсирването на пастьоризираното мляко се извършва във сиренарски вани, при температура +36°С÷+38°С, за кравето мляко в продължение на около 60 минути.  


Коагулация на сиренината:    

Коагулацията на сиренината продължава в сиренарските вани, до получаване на плътно еластичен коагулум (обикновено около 60 минути) след подсирване.

Обработка на подсирката:

Готовата сиренина в сиренарските вани, се нарязва с многорезцов нож на призми с желаните размери (110/110 mm) вертикално и хоризонтално. Водното осоляване се извършва в разтвор (вода и сол) с концентрация на сол 16-18 %, киселинност от 25°Т до 35° Т и температура на саламурата от +15 до 20°С в продължение на 12-18 часа във ваните за подсирване. В края на водното осоляване съдържанието на сол в сиренето трябва да бъде минимум 2,2 %, а киселинността му 160-180°Т. 
Нареждане на сиренето в опаковките: 

Нареждането на сиренето ще се извършва еднократно. Дебелината на парчетата в последния ред се съобразяват с тези на първите три реда за нормално запълване на опаковките.

Вдигане на киселинност на сиренето:

Промишлените опаковките със сирене (пластмасови кутии) ще се оставят в Климатична камера за предварително зреене (вдигане киселинност) на сиренето, с температура до +20°С за период до 24 часа и достигане на киселинност на сиренето до 180°Т.

Затваряне на кутиите:

Затварянето на пластмасовите кутии се извършва на полуавтоматична машина, след достигане на киселинност на сиренето не по-малко от 200°Т;

След затваряне опаковките (кутии от ПЕНН) се проверяват за херметичност, подсушават се, капаците им се маркират с партиден номер за повече данни (номера на производителя, датата, месеца и годината на производството), кутиите се подреждат на палети и се пренасят в климатичните камери за зреене.

Зреене на саламурените сирена: 

Сиренето зрее в Климатична камера за зреене, при температура от +10°С до +14°С в продължение на 30 дни.

Съхранение на саламурените сирена: 

Узрелите сирена ще се съхраняват при температура от +2°С до +4°С със срок на минимална трайност определена във фирмените технологични документации в Хладилна камера за съхранение на готова продукция, пом.XX.

· Производство на пастьоризирани пресни млека:
В обекта ще се произвеждат пресни млека от предварително обезмаслено (отсметаненото) или стандартизираното и хомогенизирано сурово краве мляко по изготвени фирмени технологични документации.

Пастьоризация на суровото мляко:

Предварително отсметаненото или стандартизираното и хомогенизирано сурово краве мляко се пастьоризира в пластинчат топлообменник на Пастьоризационно-охладителен модул (пастьоризатор), поз.6 в Работна зала, пом.XI. Млякото се пастьоризира в поток при температура не по-ниска от +83°С за период не по-кратък от 15 секунди, до получаване на отрицателна реакция към алкален фосфатазен тест.

Охлаждане на пастьоризираното мляко:

Пастьоризираното мляко се охлажда в регенеративната секция на пастьоризатора до температура на млякото от 0°С до +4°С.

Опаковане (разфасоване и затваряне) на опаковките с прясно мляко:

Пастьоризираното мляко се подава за разфасоване и затваряне в опаковките (полиетиленови шишета с капачки) по тръбен път на автоматична опаковъчна линия за дозиране и опаковане на прясно мляко в Работна зала, пом.XII.
Всички движения на бутилката във вътрешността на машината са автоматични. Капачките се зареждат насипно на съответния бункер, който вибрира, поставен върху машината.

Затворените потребителски опаковки (шишета) се нареждат в почистени, измити и дезинфекцирани пластмасови каси от профилирани плоскости. Същите постъпват периодично от миялно помещение за касетки, пом.X.

Съхранение на пастьоризираното прясно мляко:

Опакованото и пакетирано прясно пастьоризирано мляко се поставя в хладилна камера за съхранение готова продукция, при температура от +2°С до +4°С в срока на годност определен във съответните фирмени технологични документации.

· Производство и реализация на кисели млека:
В обекта се произвеждат кисели млека от предварително обезмаслено (отсметаненото) или стандартизираното и хомогенизирано сурово краве мляко по изготвени фирмени технологични документации.

Пастьоризация на суровите млека:

Предварително стандартизираното сурово краве мляко се пастьоризира в пластинчат топлообменник на Пастьоризационно-охладителен модул (пастьоризатор)-поз.6 в Работна зала, пом.XI. Млякото се пастьоризира в поток при температура не по-ниска от +93о С за период не по-кратък от 15 секунди и последваща задръжка на млякото в Резервоари (танкове) за задръжка, поз.8 при тази температура за период не по-кратък от 20 минути, до получаване на отрицателна реакция към алкален фосфатазен тест. При процеса се използва.

Охлаждане на пастьоризираните млека и подготовка за заквасване:

Пастьоризираните млека се охлаждат в регенеративната секция на пастьоризатора–поз.6 до температура на млякото от +43°С до +45°С и по тръбна система достига до Заквасочник. 

Заквасване на пастьоризираните млека.

Бактерийни симбиотични култури от Lactobacillus delbrueckii ssp. bulgaricus и Streptococcus thermophilus се подготвят в съд за подготовка на закваска съгласно указанията на производителя.

Подготвената закваска се добавя към охладеното млякото с температура +42°С÷+44°С. Млякото се разбърква до пълно размесване и се оставя в покой. 

Опаковане (разфасоване и затваряне) на опаковките с заквасено мляко:

Частично заквасеното мляко се подава за разфасоване и затваряне в опаковките (полиетиленови кофички с капачки от алуминиево фолио) по тръбен път на Автоматична линия за разфасоване на кисело мляко в кофички. 

Затворените потребителски опаковки се нареждат в почистени, измити и дезинфекцирани пластмасови каси от профилирани плоскости. 

Ферментация на млякото:

Разфасованото мляко с температура не по-ниска от +41°С, ще се внася в термостатна (топла) камера за кисело мляко, при температура 44°С±2°С за осъществяване на ферментационния процес в продължение на 2,5h÷3,5h.

Охлаждане на коагулиралото мляко:

Охлаждането ще започва при достигната киселинност на коагулума 75°Т÷80°Т (от 4,5 рН до 4,7 рН) и продължава от 3 h до 4 h. Първите 1 h до 2 h температурата трябва да се понижи до +18°С÷+20°С, като киселинността за този период достига 100°Т. Охлаждането ще продължава до понижаване температурата на млякото до +2°С÷+6°С и киселинност 90°Т÷110°Т. Процесът се осъществява в хладилна камера за охлаждане на кисело мляко.

Съхранение на кисело мляко:

Киселото мляко се прехвърля в Хладилна камера  за съхранение на готов продукт, при температура от +2°С до +4°С и относителна влажност в срока на годност определен във съответните фирмени технологични документации.
· ТЕХНОЛОГИЧНО ОБОРУДВАНЕ.
Обектът е проектиран с необходимия брой и вид, машини и съоръжения, които обезпечат технологичния процес на производство, като видове и капацитетни възможности. Съгласно технологичен проект, за технологичния процес са предвидени машини и съоръжения:

Поз.1. Танк за неотговарящи млека V=3000л;

Поз.2. Танк за съхранение на сурово мляко с бъркалка и свързан с ЦИС - V=2500л;

Поз.3. Танк за съхранение на сурово мляко с бъркалка и свързан с ЦИС - V=1250л;

Поз.4. Приемен модул за сурово мляко;

Поз.5. Танк за охладено мляко с бъркалка и свързан с ЦИС - V=1000л;

Поз.6. Пастьоризатор с капацитет 1500л/час;

Поз.7. Сепаратор /самоочистващ/2000 л./ч;

Поз.8. Резервоар за задръжка с V=500л;

Поз.9. Помпа;

Поз.10. Хомогенизатор с капацитет 1500л/час;

Поз.11. Количка за тежести;

Поз.12. ЦИС система със три съда;

Поз.13. Заключващ се шкаф за препарати;

Поз.14. Безконтактна мивка;

Поз.15. Аксесоар за измиване;

Поз.16. Санитарна мивка;

Поз.17. Вана за накисване на цедила;

Поз.18. Вана за сиренарски инструменти;

Поз.19. Пералня /цедила/;

Поз.20. Сушилня /цедила/;

Поз.21. Сиренарска вана V=1750л;

Поз.22. Система за извеждане на суроватка;

Поз.23. Работна маса;

Поз.24. Електронна везна до 30кг;

Поз.25. Машина за затваряне на кутии;

Поз.26. Автоматизирана ротационна пълначна линия за кисело мляко с капацитет 1400л/час;

Поз.27. Автоматизирана опаковъчна линия за прясно мляко с капацитет 1000 л/час, вместимост на бутилките 1л;

Поз.28. Съд за саламура за доливане с V=200л;

Поз.29. Съд за разтваряне на сол с V=300л;

Поз.30. Съд за саламура с V=2м³;

Поз.31. Електронна везна до 200кг;

Поз.32. Хладилно съоръжение с температурен режим на работа от 0 до 4ºС, за съхранение на закваски;

Поз.33. Пластмасов палет;

Поз.34. Фризер с температурен режим на работа под -18ºС, за съхранение на СЖП кат.3;

Поз.35. Танк за суроватка с V=2000л;

Поз.36. Шкаф за облекло /персонал/;

Поз.37. Санитарна мивка с душ батерия;

Поз.38. Парогенератор;

Поз.39. Бойлер с V=300л /хоризонтален/;

Поз.40. Компресор с въздухосъдържател 270л – 10bar;

Поз.41. Заквасочник с V=160л;

Поз.42. Заквасочник с V=400л;

Поз.43. Транспалетна количка;

Помещенията, техническото обзавеждане и съоръжения ще отговарят на хигиенните изисквания на Регламент (ЕО) № 852/2004 на Европейския парламент и на Съвета от 29 април 2004 година относно хигиената на храните, Регламент (ЕО) № 853/2004 на Европейския парламент и на Съвета от 29 април 2004 година относно определяне на специфични хигиенни правила за храните от животински произход, Закон за храните, ДПП и НАССР, които ще бъдат внедрени.

В приложение е представена схема на предприятието с технологично описание и разположение на оборудването.
4. Вещества по Приложение 3 на ЗООС
Инвестиционното предложение не предвижда употреба и съхранение на опасни химични вещества и смеси. 

ИП не попада под разпоредбите на Глава седма, Раздел І на ЗООС.
5. Схема на нова или промяна на съществуваща пътна инфраструктура.

Не се предвижда промяна или изграждане на нова пътна инфраструктура. По време на строителството и в периода на експлоатация ще се ползват съществуващите пътища в района. 
6. Програма за дейностите, включително за строителство, експлоатация и фазите на закриване, възстановяване и последващо използване.

- Етап проектиране – 1 месец

- Етап строителство – 1-2 месеца. 
· Етап експлоатация – дългосрочно, режим на работа – 8 часа дневно, 5 дни в седмицата. 
7. Предлагани методи за строителство.

Не се предвижда строителство на нови сгради.

Ще се извършат вътрешни преустройства и козметични ремонти – настилки, стени, дограма, без засягане конструкцията на сградата и без ново строителство.

Обектът ще бъде оборудван с необходимите машини и съоръжения, които обезпечават правилното протичане на производствения процес, нормални преки пътища на суровината от зареждането до реализацията им.
Технологичното обзавеждане е стандартно и модулно. Всички съоръжения са снабдени с необходимия сертификат за ползване.

Всички процеси ще се изпълняват от работници с необходимата специалност и квалификация, при нормални условия за работа.

8. Доказване на необходимостта от инвестиционното предложение.

Намеренията на възложителя са да възстанови дейността в обекта, като монтира подходящо съвременно оборудване за преработка на сурово мляко.
9. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.

Територията на разглеждания имот не попада в чувствителни зони - защитени територии, паркове, исторически и археологически места, вододайни и санитарно-охранителни зони и елементи от НЕМ.
В района на площадката няма водоизточници, които се ползват за питейно-битово водоснабдяване на населението. 

Имотът не попада в границите на СОЗ – пояс 1, 2 или 3, както и не попадат в буферна зона около водоизточници за питейно-битови нужди.

Площадката е отдалечена от повърхностни водни обекти и не попада в крайбрежни заливаеми ивици.   
На фиг. 1 е представена сателитна снимка, показваща местоположението на обекта в гр. Летница.

На фиг. 2 е представена извадка от кадастрална карта, показваща съществуващото застрояване в имота и сградите, които се предвижда да се оборудват.

На фиг. 3 е показано  отстоянието на обекта от най-близко разположените обекти, подлежащи на задравна защита – медицински център – на около 40 м и жилищни сгради – на около 20 м.
На фиг. 4 е показано  отстоянието на обекта от други обекти, подлежащи на задравна защита, както слдева: до ЦДГ „Ирина Бачо Кирова“ – 340 м; до открит стадион – 330 м; до х-л „Прованс“ – 435 м; до крепост Калето – 380 м.
На фиг. 5 са показани водоизточниците за питейно-битови нужди, разположени в землището на гр. Летница. Най-близко до площадката, на около 1 500 м е разположен „ШК Кула водоем“ - Летница.
На фиг. 6 е показано местоположението на имота спрямо границите на ЗЗ „Обнова – Караман дол“. Той отстои на около 4 570 м от границите на ЗЗ BG 0000239, обявена за опазване на природните местообитания и на дивата флора и фауна.

фиг. 1 Сателитна снимка с местоположение на ИП в регулационните граници на гр. Летница
[image: image2.png]



Фиг. 2 – съществуващо застряване в имота и сгради, предмет на ИП

фиг. 3 Отстояние на обекта до най-близките жилищни сгради и обекти, подлежащи на здравна защита

фиг. 4 Отстояние на обекта до други обекти, подлежащи на здравна защита

Фиг. 5 Местоположение на ИП спрямо водоизточници за питейно-битови нужди

 Фиг. 6 Граница на ЗЗ Обнова – Караман дол и местоположение на имота
10.    Съществуващо земеползване по границите на площадката или трасето на инвестиционното предложение.

Инвестиционното предложение ще се реализира в ПИ с идентификатор 43476.315.813, гр. Летница, общ. Летница, област Плевен.

Имотът е урбанизирана територия, разположен в регулационните грници на града. Имотът е с начин на трайно ползване „за хранително-вкусовата промишленост“, с площ от 2 488 кв.м., застроен.  
В имота в миналото е функционирало млекопреработвателно предприятие-мандра.
Имотът се ползва от възложителя „Агроком инвест“ ЕООД, на основание Нотариален акт за учредяване право на ползване №130, том IV, дело 798/30.04.2026 г. и представлява „мандра“. 
За реализацията на инвестиционното предложение не се налага промяна в начина на трайно ползване на имота.
Реализирането и експлоатацията на инвестиционното предложение няма да доведе до промени или нарушаване на земеползването на околните имоти.
11. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.

Имотът, предмет на инвестиционно планиране е разположен в регулационните граници на гр. Летница. 
Имотът е урбанизирана територия, с начин на трайно ползване „за хранително-вкусовата промишленост“, с площ от 2 488 кв.м., застроен.  
В имота в миналото е функционирало млекопреработвателно предприятие. 
Територията на разглеждания имот не попада в чувствителни зони - защитени територии, паркове, исторически и археологически места, вододайни и санитарно-охранителни зони и елементи от НЕМ.
В близост до площадката няма водоизточници, които се ползват за питейно-битово водоснабдяване на населението. 
Най-близко разположен – на около 1 500 м от площадката е „ШК Кула водоем“ - Летница.
Имотът не попада в границите на СОЗ – пояс 1, 2 или 3, както и не попада в буферна зона около водоизточници за питейно-битови нужди.
Местоположението на имота, предмет на ИП спрямо водоизточниците за питейно-битови нужди е показано на фиг. 5.
Имотът не попада в защитена територия по смисъла на Закона за защитените територии, не попада в границите на защитени зони. 

Най-близко разположената защитена зона е BG 0000239 “Обнова – Караман дол” - Защитена зона за опазване на природните местообитания и на дивата флора и фауна, която отстои на около 4 750 м от площадката.
Местоположението на имота спрямо границите на ЗЗ е показано на фиг.6.
Площадката е отдалечена от повърхностни водни обекти и не попада в крайбрежни заливаеми ивици.   
12. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).

Не се предвиждат. 

13. Необходимост от други разрешителни, свързани с инвестиционното предложение.

Други разрешителни във връзка с инвестиционното предложение се основават на ЗУТ и други нормативни документи. 
III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:

1. съществуващо и одобрено земеползване;

Инвестиционното предложение ще се реализира в ПИ с идентификатор 43476.315.813, гр. Летница, общ. Летница, област Плевен.

Имотът е урбанизирана територия, разположен в регулационните грници на града. Имотът е с начин на трайно ползване „за хранително-вкусовата промишленост“, с площ от 2 488 кв.м., застроен.  
В имота в миналото е функционирало млекопреработвателно предприятие. 
Реализацията на проекта не налага промени в съществуващото и одобрено земеползване на територията. 

2. мочурища, крайречни области, речни устия;

Не се засягат и няма в близост до площадката предвидена за реализиране на инвестиционното предложение мочурища, крайречни области и речни устия върху които може да окаже отрицателно въздействие. Имотът е отдалечен от водни течения и не попада в крайбрежна заливаема ивица. 
3. крайбрежни зони и морска околна среда;

Имотът е разположен в регулационните граници на гр. Летница,  който е разположен в Дунавската равнина и е отдалечен от морското крайбрежие. Имотът не попада в крайбрежни морски зони и не засяга морска околна среда. 

4. планински и горски райони;

Имотът е разположен в регулационните граници на гр. Летница и не попада в планински и горски райони. 
5. защитени със закон територии;

Имотът е разположен в регулационните граници на гр. Летница и не попада в границите на защитени със закон територии. 
6. засегнати елементи от Националната екологична мрежа;

Имотът не попада в защитена територия по смисъла на Закона за защитените територии, не попада в границите на защитени зони. 

Най-близко разположената защитена зона е BG 0000239 “Обнова – Караман дол” - Защитена зона за опазване на природните местообитания и на дивата флора и фауна, която отстои на около 4 750 м от площадката.

Имотът представлява урбанизирана територия, с начин на трайно ползване – „за хранително-вкусовата промишленост“. Имотът е застроен. 
Територията е силно антропогенно повлияна. В границите на имота няма местообитания, предмет на опазване в ЗЗ.
7. ландшафт и обекти с историческа, културна или археологическа стойност;

В близост до площадката, предвидена за реализиране на инвестиционното предложение няма ландшафт и обекти с историческа, културна или археологическа стойност върху които може да окаже отрицателно въздействие. 
8. територии и/или зони и обекти със специфичен санитарен статут или подлежащи на здравна защита.

В близост до площадката, предвидена за реализиране на инвестиционното предложение няма територии и/или зони и обекти със специфичен санитарен статут или подлежащи на здравна защита върху които може да окаже отрицателно въздействие 

Като територия, подлежаща на здравна защита може да се разглежда самото млекопреработвателно предприятие. 

Най-близко разположени до площадката обекти, подлежащи на здравна защита са жилищните сгради в гр. Летница и медицински център - Летница. Те отстоят съответно на 20 м и на 40 м от сградите, в които ще се реализира проекта. Отстоянието е показано на фиг. 3.
Отстоянията на площадката на предприятието до други обекти, подлежащи на здравна защита, които са по-отдалечени от площадката са както следва:

· Детски градини и ясли: 
Обектът отстои на около 340 м от ЦДГ „Ирина Бачо Кирова“ - Летница. Отстоянието е показано на фиг. 4.

· Спортни обекти: 

Обектът отстои на около 330 м от открит стадион в гр. Летница. Отстоянието е показано на фиг. 4.

· Обекти за временно настаняване (хотели, къмпинги и др.): 
Отстояние на обекта до семеен хотел „Прованс“ е 435 м; Отстоянието е показано на фиг. 4.

· Места за отдих и развлечение (басейни, плажове, паркове и градини за отдих, и др.): 
Най-близко до площадката е разположена крепсот „Летница“ – на около 380 м. Отстоянието е показано на фиг. 4.

IV. тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:

1.  Въздействие върху хората  и тяхното здраве, земеползването, материалните активи, атмосферният въздух, атмосферата, водите, почвата, земните недра, ландшафта, природните обекти, минералното разнообразие, биологичното разнообразие и неговите елементи и защитените територии на единични и групови паметници на културата, както и очакваното въздействие от естествени и антропогенни вещества и процеси, различните видове отпадъци и техните местонахождения, рисковите енергийни източници – шумове, вибрации, радиации, както и някои генетично модифицирани организми.
1.1. Въздействие върху хората  и тяхното здраве
Обектът за преработка на сурово мляко по своята същност представлява обект, подлежащ на здравна защита. 
От предвидената дейност – производство на бяло саламурено сирене, прясно и кисело мляко не се очакват вредни емисии в атмосферния въздух. Всички топлинни процеси в предприятието ще са на ток. Не се предвижда изграждане на котелна инсталация.
Отпадъчните води, които ще се формират ще се пречистват предварително на територията на обекта, след което ще постъпват в градската канализационна мрежа на гр. Летница, към която е присъединен имота. Възложителят следва да разполага с договор с ВиК-Ловеч за одобряване на проекта по реда на ЗУТ.

При производството на прясно, кисело мляко и сирене  не се използват опасни химични вещества.

Отделената при производството суроватка ще се събира и ползва за храна на животни.
Всички производствени съоръжения ще се монтират на закрито – в сградата, като по този начин на площадката няма да са налични външни източници на шум.
В този смисъл не се очаква вредно въздействие върху населението на гр. Летница в резултат на реализиране на инвестиционното предложение.

Въздействието се оценява като незначително, краткосрочно, обратимо.

1.2. Въздействие върху материалните активи – Оценява се като „положително“.
1.3. Въздействие върху културното наследство –  в близост няма разположени паметници на културата. Въздействието се оценява като „без въздействие“.  
1.4. Въздействие върху атмосферен въздух 
На територията на обекта няма да са налични организирани източници на емисии в атмосферния въздух.

За топлинните процеси в обекта са предвидени електрически водогрейни котли. 

На територията на обекта ще се монтира климатична инсталация към зали за зреене, която да поддържа температура +10÷15оС, както и хладилно помещение за готова продукция, осигуряващо температура на съхранение +2÷6оС.

В хладилните камери и климатичната инсталация ще се ползва хладилен агент, отговарящ на изискванията на Наредба за установяване на мерки по прилагане на регламент 1005/2009 относно вещества, които нарушават озоновия слой  и на Наредба за установяване на мерки по прилагане на регламент № 842/2006 относно някои флуорирани парникови газове (Обн. ДВ. бр.3 от 13 Януари 2009 г.)
Количеството хладилен агент, което ще е налично на площадката ще е под 3,00 кг. На обекта съоръженията ще се поддържат от правоспособен техник, ще се води дневник за извършените проверки по херметичност. 
Въздействието от планираната дейност се оценява на „незначително“.
1.5. Въздействие върху водите
Предвижда се организирано събиране и отвеждане на всички потоци отпадъчни води, които ще се образуват при експлоатацията на млекопреработвателното предприятие.

Предвижда се изграждане и експлоатация на локални пречиствателни съоръжения, в които да се пречистват всички отпадъчни води от площадката. След тях отпадъчните води ще постъпват в селищната канализационна мрежа на гр. Летница.

При правилна експлоатация на пречиствателните съоръжения ще се постигне спазване на определените норми от ВиК оператора, поради което не се очаква отрицателно въздействие върху селищната пречиствателна станция.

От обекта не се предвижда заустване на отпадъчни води в повърхностни или подземни водин обекти. Не се очаква вредно въздействие върху повърхностни и подземни води от планираното изграждане и експлоатация на обекта.  

Въздействието върху водите се оценява като незначително. 
1.6. Въздействие върху почвата и земните недра 

Имотът, предмет на инвестиционно планиране е урбанизирана територия, в границите му са разположени няколко поризводствени и складови сгради.  На територията му почвите са антропогенно повлияни. 

Не се предвиждат строителни дейности. 
Въздействието на етап строителство се оценява на „без въздействие“.

При експлоатацията:

Не се очаква замърсяване на почвите на територията на имота, следствие реализиране на инвестиционното предложение. 

Инвестиционното предложение изключва възможност за въздействие върху земните недра, както на етап строителство, така и при експлоатацията на обекта
1.7. Въздействие върху ландшафта
Ландшафтът на територията е антропогенен, имотът е разположен в урбанизирана територия, застроен. Въздействието в етапа на строителство и при експлоатацията на обекта се оценява като „без въздействие“. 
1.8. Въздействие върху биологичното разнообразие и неговите елементи и защитените територии
Имотът, в който се предвижда реализирането на инвестиционното предложение е разположен, в урбанизирана територия, застроен, в миналото в имота е функционирало млекопреработвателно предприятие. 

Имотът не попада в защитена територия по смисъла на Закона за защитените територии, не попада в границите на защитени зони. 

Най-близко разположената защитена зона е BG 0000239 “Обнова – Караман дол” - Защитена зона за опазване на природните местообитания и на дивата флора и фауна, която отстои на около 4 750 м от площадката.
Площадката е разположена в регулационните граници на гр. Летница.  В района на града се срещат следните видове птици: щиглец – Carduelis carduelis, горска дърволазка – Certhia familiaris, градска лястовица – Delichon urbicum, голям пъстър кълвач – Dendrocopos major, малък пъстър кълвач – Dendrocopos minor, сирийски пъстър кълвач – Dendrocopos syriacus, белогръб кълвач – Dendrocopos leucotos, чинка – Fringilla coelebs, сойка – Garrulus glandarius, селска лястовица – Hirundo rustica, червеногърба сврачка – Lanius collurio, славей – Luscinia megarhynchos, бяла стърчиопашка – Motacilla alba, син синигер – Parus caeruleus, голям синигер – Parus major, домашно врабче – Passer domesticus, полско врабче – Passer montanus, сврака – Pica pica, голямо белогушо коприварче – Sylvia communis, голямо черноглаво коприварче – Sylvia atricapilla, гугутка – Streptopelia turtur, скорец – Sturnus vulgaris, черен кос – Turdus merula, поен дрозд – Turdus philomelos.

Срещат се следните земноводни и влечуги: стенен гущер – Lacerta muralis (Laurenti, 1768), кримски гущер – Podarcis tauricus tauricus (Pallas, 1814)1, зелен гущер – Lacerta viridis meridionalis, (Cyren 1933, Çevik & Kumlutas 1999, Çevik 1999, Schlüter 2003, Trapp 2005), голям стрелец – Coluber jugularis L., смок мишкар – Elaphe longissima (Laurenti, 1768), жаба дървесница – Hyla arborea (L., 1758)., както и следните видове бозайници: къртица – Talpa europaea L., таралеж – Erinaceus concolor (Martin, 1838), заек – Lepus capensis (L. 1758), обикновена катерица – Sciurus vulgaris (L. 1758), полска мишка – Apodemus agrarius (Pallas, 1771), обикновена домашна мишка – Mus musculus (L.,1758), кафява горска полевка – Clethrionomys glareolus (Schreberр 1780), лисица – Vulpes vulpes (L.,1758), черен пор – Mustela putoris (L.,1758).

В района на площадката няма находища на лечебни растения и растения със стопанско значение или на видове, под специален режим на опазване и ползване.

В близост до площадката няма природни обекти.
На площадката липсват гнезда на птици. В района не се срещат представители на фауната, под специален режим на защита. Въздействието се оценява на „без въздействие“.
2. Въздействие върху елементи от Националната екологична мрежа, включително на разположените в близост до обекта на инвестиционното предложение:

Реализацията на инвестиционното предложение:

· Няма да доведе до увреждане на местообитания или на видове - предмет на опазване в защитената зона, компонентите на околната среда от съществено значение за местообитанията и видовете - предмет на опазване в защитената зона, както и на характерни елементи на ландшафта, които са от съществено значение за миграцията, географското разпространение на видовете и генетичния обмен между популациите им.

· Няма да доведе до влошаване състоянието на местообитанията, намаляване на площта на тяхното разпространение, влошаване на структурата и специфичните му функции, влошаване на състоянието на характерните за местообитанията видове.

· Не допринася за намаляването на популацията на вида в защитената зона в дългосрочен план, не води до намаляване или риск от намаляване на естествения район на разпространение на този вид в защитената зона и не допринася за намаляването на площта на местообитанието, което осигурява преживяването на популациите на този вид в защитената зона.

Отдалечеността на площадката от повърхностни водни обекти изключва възможност за въздействие върху тях и то може да се оцени на „без въздействие“.
3. Очакваните последици, произтичащи от уязвимостта на инвестиционното предложение от риск от големи аварии и/или бедствия.

Инвестиционното предложение не е свързано с употреба и съхранение на вещества, попадащи в табл. 3 от Приложение № 3 на ЗООС, в количества над определените за класификация. 

Не е необходима класификация на предприятието съгласно чл. 103 на ЗООС. 

4. Вид на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно):
На база извършения анализ в т. ІV.1 от настоящата информация, може да се даде следната обща оценка на въздействието от реализирането на инвестиционното предложение:
НУЛЕВО - земеползването, земните недра,  почви, природните обекти, биологичното разнообразие и неговите елементи и защитените зони, ландшафта, единични и групови паметници на културата, водите, както и въздействие от различните видове отпадъци и техните местонахождения
НЕЗНАЧИТЕЛНО до НУЛЕВО, ОТРИЦАТЕЛНО, ДЪГОТРАЙНО въздействие в периода на експлоатация се очаква върху атмосферния въздух и въздействие върху хората и тяхното здраве.

положително въздействие върху материалните активи. 
5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).

– с малък териториален обхват –в границите на разглеждания имот .
- с локален характер – незначително и с възможност за възстановяване.

- засегнато население – единствено персонала, експлоатиращ площадката.
6. Вероятност, интензивност, комплексност на въздействието.

Вероятността от поява на въздействие се оценява на малка.
7. Очакваното настъпване, продължителността, честотата и обратимостта на въздействието.

Продължителност - дълготрайно;

Честота – постоянно – при нормална експлоатация

Кратковременно – по време на строителството.
8. Комбинирането с въздействия на други съществуващи и/или одобрени инвестиционни предложения.

Не се очаква кумулативен ефект. 
9. Възможността за ефективно намаляване на въздействията.

Не се очакват значителни отрицателни въздействия при реализацията и експлотацията на инвестиционното предложение. Не се разглеждат допълнителни възможности за намаляване на тяхната степен.
10. Трансграничен характер на въздействието.

Инвестиционното предложеие изключва трансграничен характер на въздействията.
11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве
Не се очакват значителни отрицателни въздействия при строителството и експлоатацията на обекта. Въпреки това, с цел спазване на екологичното законодателство и добрата производствена практика, могат да се предприемат следните мерки: 

· Да се проектират и изградят локални пречиствателни съоръжения за производствените отпадъчни води от обекта, постигащи степен на пречистване – за заустване в селищна канализационна система;

· Да се сключи договор с ВиК-Ловеч за приемане на първично пречистените отпадъчни води в градската канализационна мрежа на гр. Летница;
· Разработване на инструкции и обучение на персонала, гарантиращи спазването на екологичните норми и предотвратяване възникването на инциденти.
12. Обществен интерес към инвестиционното предложение.

На етап уведомяване, възложителят е обявил своето инвестицинно намерение на засегнатата общественост в община Летница. Не са постъпили становища, мнения или възражения от обществеността.

Настоящата информация за преценяване необходимостта от ОВОС ще бъде предоставена за достъп до населението на община Летница, съгласно изискванията на чл. 6, ал. 9, т. 2, както и чрез съобщение на сайта на РИОСВ-Плевен, съгласно изискванията на чл. 6, ал. 6, т. 1 от Наредба за условията и реда за извършване на оценка въздействието върху околната  среда - за срок от 14 дни.[image: image7.png]

